**APSTIPRINU**

Ar drošu elektronisko parakstu dokuemntu parakstījusi

Rēzeknes novada pašvaldības izpilddirektore

Ē.Teirumnieka

Rēzeknē, Datums skatāms laika zīmogā

**Rēzeknes novada pašvaldības Centrālās pārvaldes Attīstības plānošanas nodaļas sabiedrisko attiecību speciālista amata konkursa nolikums**

1. Šis nolikums nosaka Rēzeknes novada pašvaldības Centrālās pārvaldes Attīstības plānošanas nodaļas sabiedrisko attiecību speciālista atklātā konkursa (turpmāk – konkurss) norises kārtību.
2. Rēzeknes novada pašvaldības mājaslapā [www.rezeknesnovads.lv](http://www.rezeknesnovads.lv) un Nodarbinātības valsts aģentūras (NVA) mājaslapā publicē sludinājumu par to, ka Rēzeknes novada pašvaldība izsludina **atklāto** konkursu uz Rēzeknes novada pašvaldības Centrālās pārvaldes Attīstības plānošanas nodaļas sabiedrisko attiecību speciālista amatu, norādot papildu informācijas iegūšanas veidu.
3. Amata kandidātu nepieciešamo dokumentu iesniegšanas termiņš – **2025.gada 31.janvāra plkst.15:30**.
4. Ar konkursa nolikumu var iepazīties Rēzeknes novada pašvaldības mājaslapā [www.rezeknesnovads.lv](http://www.rezeknesnovads.lv) un NVA mājas lapā.
5. Kontaktpersona detalizētākas informācijas saņemšanai – Rēzeknes novada pašvaldības Attīstības plānošanas nodaļas sabiedrisko attiecību speciāliste Elza Indričāne, 64607198, 28607814.
6. Pamatdarba vieta: Atbrīvošanas aleja 95A, Rēzekne, LV-4601.
7. Amata kandidātiem jāatbilst šādām prasībām:
	1. augstākā izglītība (sociālo zinību jomā);
	2. pieredze un zināšanas sabiedrisko attiecību un komunikāciju jomā; vēlama pieredze pašvaldības darbā amatam atbilstošā jomā;
	3. zināšanas par dokumentu izstrādi, noformēšanu un uzglabāšanu;
	4. labas iemaņas darbā ar datoru, lietojumprogrammām un citu biroja tehniku;
	5. valsts valodas prasme augstākajā pakāpē;
	6. ar pašvaldības darbu un sabiedrisko attiecību jomu regulējuma pārzināšana un izmantošana pienākumu veikšanā;
	7. vēlama prasme darboties ar foto un videoapstrādes programmām, šo materiālu izvietošana mājaslapā un sociālo tīklu platformās;
	8. labas komunikācijas un sadarbības prasmes;
	9. spēja izprast un analizēt esošo situāciju un piedāvāt risinājumus; spēja analizēt problēmas, izvirzīt mērķus un to sasniegšanas alternatīvos risinājumus
8. Amata kandidāti līdz **2025.gada 31.janvāra** **plkst.15:30** ievieto aizlīmētā aploksnē Rēzeknes novada pašvaldības Centrālās pārvaldes pastkastītē pie ieejas, Rēzeknē, Atbrīvošanas alejā 95A, LV-4601, vai nosūta pa pastu uz iepriekšminēto adresi, vai nosūta uz e-pastu info@rezeknesnovads.lv pieteikumu ar norādi „Konkursam uz Rēzeknes novada pašvaldības Centrālās pārvaldes Attīstības plānošanas nodaļas sabiedrisko attiecību speciālista amatu” šādus dokumentus:
	1. profesionālās darbības apraksts (CV);
	2. motivācijas vēstule;
	3. pieteikuma anketa;
	4. izglītību apliecinošu dokumentu kopijas;
	5. likumā noteiktajā gadījumā, dokumentu, kas apliecina valsts valodas zināšanas tādā apjomā, kāds nepieciešams amata pienākumu veikšanai.
9. Papildus konkursa amata kandidāts var iesniegt tālākizglītību apliecinošu dokumentu, kas apliecina amata kandidāta atbilstību nolikuma 7.punktā norādītajām prasībām, kopijas.
10. Pa pastu nosūtīts pieteikums un tam pievienotie dokumenti tiks izskatīti, ja tie tiks saņemti līdz šī nolikuma 8.punktā noteiktajam termiņam.
11. Konkursa komisija, kuru izveido ar Rēzeknes novada pašvaldības izpilddirektora rīkojumu, nodrošina konkursa norisi atbilstoši šī nolikuma noteikumiem, kā arī izvērtē un izvēlas amata prasībām visatbilstošāko amata kandidātu.
12. Konkursa komisijas priekšsēdētājs sasauc konkursa komisijas sēdes, nosakot to norises vietu un laiku, kā arī vada konkursa komisijas sēdes. Komisijas sēdes tiek protokolētas. Protokolu paraksta visi klātesošie konkursa komisijas locekļi.
13. Konkurss tiek organizēts divās kārtās:

13.1. konkursa pirmajā kārtā konkursa komisija izvērtē amata kandidātu pieteikumus un iesniegtos dokumentus un uz konkursa otro kārtu uzaicina amata kandidātus, kas atbilst nolikuma 7. punktā izvirzītajām prasībām, ko apliecina 8.punktā norādītie iesniegtie dokumenti;

13.2. konkursa otrā kārta sastāv no amata kandidātu teorētisko un praktisko zināšanu pārbaudes un darba intervijas ar pirmajā kārtā atlasītajiem amata kandidātiem.

1. Konkursa otrajā kārtā (var notikt attālināti):

14.1. teorētisko un praktisko zināšanu pārbaudē tiek izpildīts tests (vai tiek sniegtas atbildes uz komisijas locekļu jautājumiem, ja zināšanu pārbaude tiek organizēta attālināti), komisijas locekļi novērtē rezultātu 2 punktu sistēmā (2 punkti – atbildēts pilnībā, 1 punkts – atbilde sniegta daļēji, 0 punkti – nav atbildēts), maksimālais punktu skaits - 8;

14.2.intervijas rezultāti tiek noteikti komisijas locekļiem atklāti balsojot - katra balss ir 1 punkts.

1. Par atbilstošāko tiek noteikts amata kandidāts, kas summāri saņēmis visvairāk punktu otrajā kārtā. Vienāda punktu skaita gadījumā priekšroka ir amata kandidātam, kurš ieguvis visvairāk punktu teorētisko un praktisko zināšanu pārbaudē.
2. Komisija var pieņemt lēmumu par to, ka neviens no amata kandidātiem neatbilst darbinieka amata prasībām, ja neviens no amata kandidātiem nav ieguvis vairāk par 50% no maksimāli iespējamiem punktiem konkursā.
3. Konkursa otrajā kārtā ir tiesīgi piedalīties (bez balss tiesībām) pašvaldības domes deputāti.
4. Komisijas protokola izrakstu par konkursa rezultātiem - amata kandidātu, kurš ieguvis konkursa komisijas augstāko novērtējumu, saskaņā ar iegūto punktu kopskaitu un komisijas galīgo lēmumu, iesniedz Rēzeknes novada pašvaldības izpilddirektoram lēmuma par amata kandidāta pieņemšanu darbā pieņemšanai.
5. Par komisijas lēmumiem amata kandidāti tiek informēti ar e-pasta starpniecību 3 (trīs) dienu laikā pēc amata kandidātu izvērtēšanas procedūras beigām.
6. Ziņas par amata kandidātiem, kas iegūtas konkursa gaitā, ir konfidenciālas, un komisijas locekļiem, kā arī konkursa norisē iesaistītajiem darbiniekiem nav tiesību tās izpaust.
7. Amata kandidātu pieteikuma dokumentos norādītie personas dati tiks apstrādāti, lai nodrošinātu šī  atlases konkursa norisi atbilstoši normatīvajiem  aktiem nodarbinātības jomā. Personas datu apstrādes pārzinis ir Rēzeknes novada pašvaldība.